102. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ, ΟΙΚΟΝΟΜΙΚΩΝ  ΚΑΙ ΕΡΓ ΑΣΙΑΣ Αριθ. 3708/8284 της 28 Δεκ. 1978/11  Ιαν. 1979 (ΦΕΚ Β΄ 9) Περί καθορισμού αποδοχών ενίων κατηγοριών μισθωτών απασχολουμένων επί σχέσει εργασίας ιδιωτικού δικαίου εις τον Οργανισμόν Απασχολήσεως Εργατικού Δυναμικού (Ο.Α.Ε.Δ.). Έχοντες υπ’ όψει: 1.Τας διατάξεις: α)Του άρθρ.5 παρ.1, και 3 εν συνδυασμώ προς τας τοιαύτας του άρθρ.9 παρ. 1 του Β.Δ. 1198/1972 «περί του τρόπου ρυθμίσεως των όρων αμοιβής και εργασίας του επί σχέσει εργασίας ιδιωτικού δικαίου προσωπικού του Δημοσίου, των ΟΤΑ και των ΝΠΔΔ και τροποποιήσεως διατάξεων της περί συλλογικών συμβάσεων εργασίας νομοθεσίας (ΦΕΚ 109/Α/72). β)Των αρθρ.2 και 5 του Ν.Δ. 216/74 «περί συστάσεως Υπουργείου Προεδρίας Κυβερνήσεως» (ΦΕΚ 367/Α/74). 2.Την, δια του υπ’ αριθ. 79736/20.9.78 εγγράφου του Οργανισμού Απασχολήσεως Εργατικού Δυναμικού (ΟΑΕΔ) διατυπωθείσαν ημίν σχετικήν πρότασιν. 3.Σχετικήν γνωμοδότησιν του, κατά το άρθρ. 6 του Ν.Δ. 1198/72 Τμήματος Αμοιβής και Όρων Εργασίας, εργαζομένων εις τον Δημόσιον Τομέα του Ανωτάτου Συμβουλίου Εργασίας, ληφθείσαν κατά την συνεδρίασιν αυτού της 10.10.1978, ην και αποδεχόμεθα. 4.Το γεγονός ότι συντρέχει περίπτωσις αδυναμίας υπογραφής ειδικής συλλογικής συμβάσεως εργασίας δια το κατωτέρω προσωπικόν, αποφασίζομεν: 1.Καθορίζομεν τας αποδοχάς των ιατρών-οδοντιάτρων, προσληφθέντων παρά τω Οργανισμώ Απασχολήσεως Εργατικού Δυναμικού επί σχέσει εργασίας ιδιωτικού δικαίου, δυνάμει των διατάξεων του Β.Δ. 401/1977, συμφώνως προς τας διατάξεις της υποπαρ. α της παρ. 1 της υπ’ αριθ. 14227/3242/77 κοινής Υπουργικής αποφάσεως, ως αύτη ετροποποιήθη δια της υπ’ αριθ. 6700/1170/78 ομοίας. 2.Ο εξ ημών Υπουργός Εργασίας δύναται, κατ’ εφαρμογήν της παρ. 3 του άρθρ.5, του Ν.Δ. 1198/1972, ως αντικατεστάθη δια του άρθρ.10 του Νόμ. 435/1976, να χορηγή, δι’ αποφάσεως του, εις έναν οδοντίατρον απασχολούμενον, επί σχέσει εργασίας ιδιωτικού δικαίου εις τον Οργανισμόν Απασχολήσεως Εργατικού Δυναμικού (ΟΑΕΔ) και έχοντα την υπευθυνότητα των οδοντοτεχνικών εγκαταστάσεων αμοιβή ανωτέρα της ως άνω καθοριζομένης και δη μέχρι ποσοστού 30%. 3.Η ισχύς της παρούσης άρχεται από της δημοσιεύσεως εις την Εφημερίδα της Κυβερνήσεως. 